Sporočilo za javnost

Slovenski etnografski muzej

Ljubljana, 28. november 2023

# Ta veseli dan kulture v SEM

Slovenski etnografski muzej (SEM) vabi v letu, ko praznuje 100-letnico, na praznični dan odprtih vrat, ***Ta veseli dan kulture*** – v nedeljo, 3. decembra 2023.Poleg prostega vstopa bodo v muzeju med 10.00 in 18.00 potekala vodstva ter delavnica za otroke in družine. Med razstavami so na ogled občasne razstave *Trienale rokodelstva, Poljske jaslice*, *Sveti konji – nebesni jezdeci* ter *Ljudska umetnost med domom in svetom: Zbirki SEM in ljudske umetnosti NSK skupine IRWIN* in stalne razstave *Človek in čas: Prvih 100*, *Plečnikova Lectarija* ter *Med naravo in kulturo*. Na ogled bo dana manjša priložnostna razstava Cocta 70 let. Ob vsem tem vabimo v Trgovino SEM, kjer se v praznični nakup ponujajo izdelki več kot 70 rokodelcev; pri tem izpostavljamo, da z nakupom izdelka lokalnega rokodelca obiskovalci podprejo domače ustvarjalce. Prav tako vabimo otroke, da obiščejo Etnoabecedaž in Delavnico malega mojstra, ves dan pa vabita k obisku tudi Tkalski in Lončarski atelje SEM!

**PROGRAM**

11.00 **Javno vodstvo po razstavi. Ljudska umetnost med domom in svetom: Zbirki SEM in ljudske umetnosti NSK skupine IRWIN** z avtorico, dr. Bojano rogelj Škafar

16.00: **Javno vodstvo po razstavi. Poljske jaslice** s koordinatorko razstave in kustosinjo, dr. Neno Židov

**Za otroke in družine**

16.00-17.00 **Delavnica Malega mojstra za otroke, Samorogi in vilinski konjiči**

Na delavnici bo vsak izdelal lutko svojega samoroga. Fantastična bitja z rogom na sredini čela ter drugi vilinski konjiči bodo poslej lahko zvezde vaših domačih lutkovnih predstav.

----------------------------------------------------------------------------------------------------------------------------------------------

10.00–18.00

**Po darilo v SEM!** ***Nakupi izdelek lokalnega rokodelca in podpri domače ustvarjalce.***

V Trgovini SEM se v praznični nakup ponujajo izbrana dela več kot 70 rokodelcev. Med njimi so tudi nekateri ustvarjalci, ki so vključeni na razstavo *Trienale rokodelstva v SEM*.

**Otroci, obiščite Etnoabecedaž in Delavnico Malega mojstra!**

 **Vabljeni tudi v Tkalski in Lončarski atelje ter Kavarno SEM!**

**RAZSTAVE NA OGLED**

**Cocta 70 let – NOVA priložnostna razstava!**

Ob 100-letnici Slovenskega etnografskega muzeja in 70-letnici Cockte predstavljamo dela petih regijskih umetnikov, ki so v kultni podobi Cockte našli navdih in jo poustvarili. Obenem na ogled postavljamo izbor predmetov blagovne znamke Cockta, ki jih hrani SEM.

**OBČASNE RAZSTAVE**

* **Trienale rokodelstva**
* **Poljske jaslice**
* **Sveti konji – nebesni jezdeci – pohitite, na ogled le še do 14. januarja 2024!**
* **Ljudska umetnost med domom in svetom: Zbirki SEM in ljudske umetnosti NSK skupine IRWIN**

**STALNE RAZSTAVE**

* **Človek in čas: Prvih 100**
* **Plečnikova Lectarija**
* **Med naravo in kulturo**

Prost vstop!

\_\_\_\_\_\_\_\_\_\_\_\_\_\_\_\_\_\_\_\_\_\_\_

***Kontaktna oseba***:
Irena Plešivčnik, Služba za komuniciranje in javne programe
Slovenski etnografski muzej, T: 01 / 3008 798, T: 01 / 3008 780, E: etnomuz@etno-muzej.si